text: Mordheim: City of the Damned се появи в Steam Early Access - kaldata.com
  Mordheim: City of the Damned се появи в Steam Early Access
  18:28 | 21.11.2014
  Тази седмица Focus Home Interactive и Rogue Factor пуснаха в Steam Mordheim: City of the Damned.
  С действие, развиващо се във вселената на Warhammer, разработчиците на играта обещават да хвърлят геймърите в тактическа, походова битка на живот и смърт, срещайки живите с не-живите. Mordheim: City of the Damned идва като част от Steam Early Access и в момента се предлага с отстъпка на цената от 20%.
  Focus Home Interactive съобщават, че играта ще се появи официално някъде през първата четвърт на следващата година, като дотогава, те ще изправят възможни бъгове и други проблеми, които очакват геймърите да им докладват.
  "Mordheim: City of the Damned е разработена от фенове на Mordheim за феновете на Mordheim – точно така, ние от Rogue Factor сме големи фенове на Mordheim! Нашето желание е да доставим най-добрата видеоигрова адаптация на култовата игра. Именно поради тази причина, ние се нуждаем от цялата помощ, която може да ни предостави общността. Тя ще ни е нужна за прецизиране на баланса и в по-общ план – създаването на най-доброто изживяване, както при сингъл, така и при мултиплейърните кампании", пишат създателите на играта на страниците на Steam.